KOMISSION ASETUS (EY) N:o 1793/94, annettu 20 päivänä heinäkuuta 1994, sianliha-alan poikkeuksellisista markkinatukitoimenpiteistä Belgiassa annetun asetuksen (EY) N:o 3337/93 muuttamisesta kymmenennen kerran



Virallinen lehti nro L 186 , 21/07/1994 s. 0033 - 0034

Suomenk. erityispainos Alue 3 Nide 59 s. 0113

Ruotsink. erityispainos Alue 3 Nide 59 s. 0113



KOMISSION ASETUS (EY) N:o 1793/94, annettu 20 päivänä heinäkuuta 1994, sianliha-alan poikkeuksellisista markkinatukitoimenpiteistä Belgiassa annetun asetuksen (EY) N:o 3337/93 muuttamisesta kymmenennen kerran EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75(1), sellaisena kuin se on viimeksi muutettuna asetuksella (ETY) N:o 1249/89(2), ja erityisesti sen 20 artiklan, sekä katsoo, että yhdellä Belgian tuotantoalueella ilmenneen klassisen sikaruton vuoksi on komission asetuksella (EY) N:o 3337/93(3), sellaisena kuin se on viimeksi muutettuna asetuksella (EY) N:o 1481/94(4), toteutettu kyseisen jäsenvaltion osalta sianliha-alan poikkeuksellisia markkinatukitoimenpiteitä, sikojen ostohintaa on tarpeen mukauttaa markkinoiden nykytilanteeseen ottaen huomioon markkinahintojen laskun, klassisen sikaruton uuden ilmenemistapauksen seurauksena belgialaiset viranomaiset ovat kesäkuun 1994 puolivälissä laajentaneet eläinlääkinnällisiä ja kaupallisia rajoituksia koskemaan uutta vyöhykettä; 12 päivästä heinäkuuta 1994 alkaen tältä vyöhykkeeltä tulevat eläimet olisi sisällytettävä asetuksella (EY) N:o 3337/93 säädettyyn ostojärjestelmään, komission asetuksella (EY) N:o 1391/94(5) otettiin 6 päivästä kesäkuuta 1994 alkaen käyttöön asetuksella (EY) N:o 3337/94 säädettyihin tukitoimenpiteisiin oikeutettu uusi sikaerä; kyseinen päivämäärä olisi muutettava vuoden 1994 kesäkuun alkupäivinä ostettujen sikojen siihen sisällyttämiseksi, ja tässä asetuksessa säädetyt toimenpiteet ovat sianlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 3337/93 seuraavasti: 1) Muutetaan 4 artikla seuraavasti: a) korvataan 1 kohdassa määrä "109 ecua" määrällä "102 ecua" ja määrä "93 ecua" määrällä "87 ecua"; b) korvataan 2 kohdassa määrä "39 ecua" määrällä "32 ecua" ja määrä "33 ecua" määrällä "27 ecua"; c) korvataan 3 kohdassa määrä "31 ecua" määrällä "26 ecua" ja määrä "26 ecua" määrällä "22 ecua". 2) Korvataan liite I tämän asetuksen liitteellä. 2 artikla Korvataan asetuksen (EY) N:o 1391/94 2 artiklassa päivämäärä "6 päivänä kesäkuuta 1994" päivämäärällä "31 päivänä toukokuuta 1994". 3 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 21 päivästä heinäkuuta 1994. Kuitenkin 1 artiklan 2 kohdan säännöksiä sovelletaan 12 päivästä heinäkuuta 1994. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä heinäkuuta 1994. Komission puolesta René STEICHEN Komission jäsen (1) EYVL N:o L 282, 1.11.1975, s. 1 (2) EYVL N:o L 129, 11.5.1989, s. 12 (3) EYVL N:o L 299, 4.12.1993, s. 23 (4) EYVL N:o L 159, 28.6.1994, s. 50 (5) EYVL N:o L 152, 18.6.1994, s. 24 LIITE "LIITE I a) Seuraavien teiden pohjoispuolella sijaitseva, Beernemin kuntaan kuuluvan alueen osa: Bruggestraat, Knesselarestraat Hoogstraatin risteykseen asti ja Hoogstraat maakunnan rajalle; b) Bruggen kuntaan kuuluvan alueen osa, joka sijaitsee: 1) seuraavien teiden pohjoispuolella: Astridlaan ja Generaal Lemanlaan; 2) seuraavien teiden itäpuolella: Buiten Boninvest, Buiten Kazernevest, Buiten Kruisvest, Fort Lapin, Havenstraat, Krommestraat, Dudzeelse Steenweg ja Westkapelse Steenweg; c) seuraavien teiden eteläpuolella sijaitseva, Knokke-Heistin kuntaan kuuluvan alueen osa: Dudzelestraat Sluisstraatin risteykseen asti ja Sluisstraat; d) Gand-Terneuzen kanavan länsipuolella sijaitseva, Zelzaten kuntaan kuuluvan alueen osa; e) Gandin kuntaan kuuluvan alueen osa, joka sijaitsee: 1) Gand-Terneuzen kanavan, Voorhavenin, Tolhuisdokin ja Verbindingskanaalin länsipuolella; 2) seuraavien teiden länsipuolella: Elyzeese Velden ja Bargiekaai; 3) seuraavien teiden pohjoispuolella: Phoenixstraat, Weversstraat, Drongensesteenweg, Deinsesteenweg ja E 40; f) valtatie E 40:n pohjoispuolella sijaitseva, Nevelen kuntaan kuuluvan alueen osa; g) Aalterin kuntaan kuuluvan alueen osa, joka sijaitsee: 1) valtatie E 40:n pohjoispuolella Nevelen kunnan rajan ja valtatie N 44:n välissä; 2) valtatie E 40:ltä alkaen valtatie N 44:n itäpuolella Knesselaren kunnan rajalle asti; h) Knesselaren kuntaan kuuluvan alueen osa, joka sijaitsee: 1) Aalterin kunnan rajalta valtatie N 44:n itäpuolella Urselewegin risteykseen; 2) seuraavien teiden pohjoispuolella: Urseleweg valtatie N 44:n risteyksestä alkaen, Veldstraat ja Kloosterstraat; i) Eeklon, Kaprijken, Waarschootin, Zomergemin, Sint-Laureinsin, Asseneden, Evergemin, Lovendegemin, Maldegemin ja Dammen kuntien alueet."